Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	11. jaanuar  2006 nr  14

Ettepanek Haapsalu Linnavolikogule
25.11.2005.a otsuse nr 11 
“Haapsalu linnapeale ja linnavalitsuse
palgalistele liikmetele töötasu määramine”
muutmiseks

Juhindudes kohaliku omavalitsuse korralduse seaduse § 22 lg 1 p 36, § 23 lg 1 ja 3, avaliku teenistuse seaduse § 4 lg 1, § 6 lg 1, § 40, § 42 lg 3, § 43, § 46, tulumaksuseaduse § 13 lg 3 p 2, § 48 lg 4 p 5, Vabariigi Valitsuse 20.12.2002.a määrusest nr 426 “Isikliku sõiduauto teenistus-, töö- ja ametisõitudeks kasutamise kulude hüvitise maksmise tingimused ja hüvitise piirmäärad” Haapsalu põhimääruse § 12 lg 1 p 37, § 62  ja haldusmenetluse seadusest Haapsalu Linnavalitsus

korraldab:

1.	Muuta Haapsalu Linnavolikogu 25.11.2005.a otsust nr 11 “Haapsalu linnapeale ja linnavalitsuse palgalistele liikmetele töötasu määramine” alljärgnevalt:
1.1	Lisada punkt 6¹ sõnastuses: 
“ 6¹. Lisaks ametipalgale maksta linnapeale ja ametisse nimetatud palgalistele valitsuse liikmetele:
6¹.1 puhkusetoetust seoses põhipuhkusega ühe kuupalga ulatuses linnavalitsuse teenistujatega üldistel alustel ja korras;
6¹.2 ametialase lähetuse, s.h välislähetuse, päevaraha ja transpordi- ning muu õigusaktides ette nähtud lähetusega seotud kulu linnavalitsuse teenistujatega üldistel alustel ja korras;
6¹.3 koolituskulu ametialaseks täiendamiseks linnavalitsuse teenistujatega üldistel alustel ja korras;
6¹.4 hüvitist isikliku sõiduauto ametisõitudeks kasutamise kulude eest linnavalitsuse teenistujatega üldistel alustel ja korras arvestades alljärgnevaid piirmäärasid:
6¹.4.1 linnapea Teet Kallasvee isikliku sõiduauto kulude hüvitamise piirmäär on 4650 krooni kuus;
6¹.4.2 linnavalitsuse liikmete isikliku sõiduauto kasutamise kulude hüvitamise piirmäär on 3000 krooni kuus. Linnapea kehtestab konkreetsed isikliku sõiduauto kasutamise kulude hüvitamise piirmäärad igale palgalisele linnavalitsuse liikmele eraldi, arvestades üldist piirmäära; 
6¹.5 Linnavalitsuse palgakorralduse alustes sätestatud ühekordset lisatasu (tulemustasu lisatöö eest) makstakse linnavalitsuse liikmetele (v.a linnapea) linnavalitsuse teenistujatega üldistel alustel ja korras. Lisatasu linnapeale makstakse volikogu otsuse alusel.

1.2. Lisada punkt 6² sõnastusega “Punktis 6¹ nimetatud makseid tehakse linnapeale ja linnavalitsuse liikmetele linnapea vastava käskkirja alusel, arvestades punktis 6¹.5 sätestatud erisust.”
2.	Teha Haapsalu Linnavolikogule ettepanek rakendada p 1.1 ja 1.2 tehtud muudatusi alates 25.11.2005.a.
3.	Korraldus jõustub avalikustamisega linnavalitsuse fuajees.
4.	Käesoleva korralduse peale võib kaevata Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär